Moja snaga u izazovnim vremenima

 Kao što znamo, sve više mladih upušta se u situacije u kojima se uopće ne bi trebali nalaziti. U današnje vrijeme većina mladeži povodi se za opasnim proizvodima kao što su cigarete, konzumacija alkohola i droge koji izazivaju teške ovisnosti.

 Zamislimo sedamnaestogodišnjaka koji je sa svojim srednjoškolskim društvom u večernjem izlasku. Bili su u parku i nenadano im je prišao simpatičan čovjek s kapuljačom na glavi. Držao je ruke u džepu. Nakon pozdrava, izvadio je vrećicu bijelog praha koju je imao u džepu i ponudio je društvu govoreći im kako će se nakon uzimanja bijelog praha jako dobro osjećati. Oni su ga prihvatili. Neki iz znatiželje, a neki iz potrebe za dokazivanjem, a čovjek im je objasnio kako ga moraju konzumirati. Ubrzo nakon konzumacije društvu se svidjelo njihovo stanje i *novi* osjećaj, iako nisu znali gdje se nalaze. Naizgled dragom čovjeku rekli su da žele još, a on im je rado prodao još vrećica. Nakon nekoliko tjedana, sedamnaestogodišnjak, zajedno sa svojim prijateljima, sjedio je na klupici pored igrališta. U njemu se javlja želja za konzumacijom “čarobnog”, ali zapravo vrlo štetnog praha. Ponudio je ostalo društvo, a oni su to s radošću prihvatili. Izvadio ga je i malo prosipao po stolu. Udahnuo ga je, ali ovaj put umjesto *super* osjećaja, najednom mu je pao mrak na oči i našao se na tlu. Prijatelji koji su bili uz njega i kojima je najviše vjerovao, pobjegli su … od straha… od krivnje u što su ga uvukli. Nakon nekog vremena naišla je mala grupica vršnjaka s igrališta te mu pružala pomoć. U tom trenutku pomislio je: „ Zašto ja ovo radim?... Mogu li raditi bolje stvari?... Zar moram prikazivati lošu sliku sebe?“ Nakon nekog vremena, i osviještenja, odlučio je ustati i poći putem kojim mu je grupica boljih ljudi, rekla da nastavi.

 Iz primjera možemo zaključiti, ako odaberemo krivi put i krivo društvo, možemo doći do mjesta i stanja u kojemu je sve grozno. Ali pravi i nepovodljivi ljudi mogu nam pomoći i usmjeriti nas na pravi put. U životu nije potrebna droga ili alkohol da bi nas usrećili, to može učiniti samo jedna prava osoba.

Filip Novosel, 8.a, I. osnovna škola Čakovec